bavarian-nlp/barwiki-20250901 huggingface dataset:
Duisburg

Duisburg (lat.: "Dispargum") is a Groußstod in Nordrhein-Westfalen. Se is as Wirtschafds- und as Handlszendrum vo de Niederrhein und is mid 491.231 Eihwohna (31. Dezemba 2015) de fimftgresste Stod vo Nordrhein-Westfalen.
Städtpartnaschoftn.
De Stod Duisburg untahoit mid foignde Städt a Städtpartnaschoft:
Wood-Plastic-Composite

Wood-Plastic-Composite, kuaz WPC is a Hoiz-Kunststoff-Vabundweakstoff.
WPC bstäht aus Hoizmöih, Kunststoff und Zuaschlogstoffn. Es gibt owa gaunz untaschiedliche Rezeptuan.
Zua Zeit wiad a neiche Noam fia WPC in Eiropa entwoafn. Sie hoaßt: "EN 15534 Verbundwerkstoffe aus cellulosehaltigen Materialien und Thermoplasten (üblicherweise Holz-Polymer-Werkstoffe (WPC) oder natürliche Faserverbundwerkstoffe (NFC) genannt)".
Eh

A Eh oda Heirad (dt.: Ehe, Heirat, engl.: "marriage") is de Vabindungsfoam zwischn Menschn, de wo am ejdastn und vabroadstn is. Se baut af Religion, Rituaj und/oda Gsezzn af. De Eh is mid Rechtn und Pflichtn vabundn; zwischn de Ehleit, Kindln, Schwiegaleit untarananda und da Gsejschoft.
A Eh wead in da Regl zwischn an Paarl gschlossn: Mo - Wei, Mo - Mo, Wei - Wei. In andan Kuituan san aa meah Leit megli. So wia de Bedeitung vo da Eh genarej vo da Gschejschoft und vo da Kuitua obhengt.
As genealogische Zoachn vo da Eh bzw. Heirad, wo in da Famijfoaschung vawendd wead, is ∞ (oo) oda ⚭ (Unicode U+26AD).
Volkshochschui Straubing

De Volkshochschui Straubing (offiziej kennt mas aa ois "Volkshochschule Straubing gGmbH oda vhs Straubing") is a effadliche Eirichtung de da Stod Straubing ghert, mim Motto: "Buidung de nah ligt und weidabringt".
De vhs Straubing is a gmoanitzige Gsejschoft mid bschränkta Haftung. Grind vo da Stod Straubing ois Gsejschofta " zan Zweck da Feadarung da Buidung Dawoxana und Herowoxnda af sämtlichn Bereichn fum gengwertign Lem ina freiheitle rechtsstaatle gordnetn Gesejschoft im Rahma da kommunoin Afgomstejung vo da Stod Straubing im Sinn fum Art. 83 Abs. 1 da Bayerischn Verfassung und Art. 7, 57 Abs. 1 da Bayerischn Gmoaoadnung".
Programm.
As Programm fia de kreisfreie Stod Straubing lafft iwa zwoa Semesta und hod nem oi Kurse fia de Bereiche "Gsejschoft/Lem, Berufliche Buidung, EDV/Mulitmedia/Grundbuidung, Schbrochn, Gsundheit und Kuitua/Gstoitn" a no weidare, wia Vorträg und de Vamittlung vo "Buidungsreisn/Ausflig".
Aa fia de Ejdan Leid" (aktive Generation 50+)' "gibds Voanstoidunga" "und" "fia Fraun, Mana, Kinda und Jugand ("junge vhs").
Da Computer-Fiaraschei ko aa gmocht wean, im : "Prifungszändrum fian ECDL", (European Computer Driving Licence) - aa Eiropäischa Computerfiaraschei gnennt.
Zwoamoi im Joa kimmt s Programmheft oda de "blaua Seitn" aussa - des gfind ma dann im vhs-Haus, im Biachalodn, bam Dokta, da Bank, in de Geschäfta und iwaroid.
Gschicht vo da Voikshochschui.
Nai- oda nomoi grind iss am 19. Jenna 1947, ois "Voiksbuidungsweak Straubing" woan. Unta da Fiarung fum Oidowabiagamoasta "Fritz Geisperger", Studienrod "Rudolf Zimmerhackl" und Biagamoasta "Hans Vicari" wiad des Buidungsweak a Institution im gsejschofdlichn Lem vo da Stod und vom Landkreis.
1978 wiad aus'm Voiksbuidungsweak (VBW) de Städtische Voikshochschui Straubing.
1996 griagt de vhs a bo Zimma im emoiign Manakranknhaus (friara Franziskanaklousta), in da Schuigass 22, dano wiad duad as vhs-Buidungszändrum aafbaut, des de vhs bis ind Mittn vo 2013 nutzn derf.
Am 1. Jenna 2002 is de Straubinger vhs „"Voikshochschui Straubing gmoanitzige GmbH (gGmbH)"“, no gibts koan eanamtlichn Leita nimma, sundan da Gschäftsfira is aa pädagogischa Leita.
Im Septemba 2012 wiad in de easchdn Biros und Klassnzimma am Stoaweg 56 ( emois Strickwarenfabrik Krojer, spada dann a Tei vo da Skifabrik Völkl) eizong und no im Jenna 2014 wean aa de lezdn Klassnzimma im Dachgschoss fiade.
Am 13.02.2014 is as neie vhs-Haus am Stoaweg feiale eigweid gwen.
vhs-Haus.
Im vhs-Haus mecht de Stod Straubing de Entwicklung und den Afbau vo am zeitgmäßn und barrierefrein vhs-Buidungszändrum megle mocha.
Duad gibs Klassnzimma, Computer, Gümnastikzimma, Zimma zum owakemma (Entspannungsraim), Werkstod, a Lehrkich, as Café (do is imma moi wida eppa do und vokaaft an Kaffä und an Kuacha) und de Biros vo de vhs-Leid - schrittweis is de oide Fabrik umbaut worn.
De vhs nutzt owa aa no Raim fo andare Straubinger Schuin, oda Tuanhoin und andare Zimma, um Vorträg, Kurse und Lehrgang (meist af d'Nacht und am Wochaend) unta d Leid zan bringa.
Stoanaring

Stoanaring (amtl. Steinhöring) is a Gmoa im obaboarischen Landkroas Ebasbeag. Im Noadostn ligt da Ebasbeaga Foasd, wo oans vo de gresstn zammahängendn Woidstickln vo Bayern is. Stoanaring liagt in da Nachad vo Minga. Umara 40 km weida weg im Ostn.
Zu da Gmoa ghean die Orte "Abasdorf", "Sankt Christoph", "Sensau" sowia as "Tulling".
Eadkunde.
Stoanaring liegt in da Region um Minga ebba 50 km neadli vo de Oipn, 38 km vo Minga und 5 km vo Ebasbeag. De Hächn liegt duachschnittli bei 519 m iwa NN. Da hechste Punkt vo da Gmoa is da Etzenberg bei Abasdorf.
Gschicht.
De ejtaste Urkund vo Stoanaring is vo 824. Stoanaring hod seidm 16. Jh. a Poststation. Des wor a Bschluß vom Kaisa Max I.
1905 hams a Bohhof gbaut, wo die Zig nach Ebasbeag, Grafing, Minga und Wassaburg fahrn.
Seids 1972 di Gmoana nei gliedat hom, gheat St. Christoph o zu Stoanaring.
Einwohnaentwicklung.
Nachm 2. Wejdkriag is die Gmoa rapid gwoxn und hod jetz (2013) 3.912 Einwohna.
Politik.
Dem Gmoarot ghean 16 Leit o. 
De Woil am 15. Meaz 2020 hod ergebn, des de Martina Lietsch (FLS) Burgamoasterin werd.
Jordan

Da Jordan ( "Nəhar ha-Jarden", „"da owesteigande Fluss"“; ) is a Fluss im Nohn Ostn in Westasien. Ea is 251 Kilometa laung und fliaßt ins Dode Meea. Israel und Palestina liegn im Westn vom Fluss, Jordanien im Ostn.
De Quöfliss vom Jordan entspringa im Hermongebiag in de Golanhächn und vaeinign si um Sde Nehemia zum Jordan. Dea duachfliassd in See Genezareth und mindt im Dodn Meea.
Nutzung.
Da Jordan is fia Israel und Jordanien de wichtigste Siaßwossaquön. Duach de extreme Wossaentnauhme vau 1200 Müll. m³, wiad da Jordan in seim Valauf a Rinnsoi aus Obwossan. Daduach sinkt da Wossastaund vom Dodn Meea dramatisch weida o, weu da Jordan da anzige Zuafluss is.
Spruch.
Da Jordan woa in da Zeid vo da Entstehung vom oidn Kenigreich Israel de Grenz zua de aundan, "fremdn" Vöka. Waun ma iwan Jordan ganga is, daun is ma entweda in Feindeslaund kumma und hod um sei Lem fiachtn miassn oda ma is wieda in de Haamat kumma. So is "iwan Jordan geh" zua Rednsoat fia Steam wuan.
Dog

A Dog (dt.: Tag, engl.: "day") is eppa de Zeid, wo se de Eadn um de oagne Axn draad. Ealebd wead's, ois ob de Sun amoi um de Eadn laffa dad.
In da Umgongssproch moand ma mid Dog ofd a nua de Zeid, wos hej is, im Gengsotz za da Nocht.
Vaschiedne Definiziona.
Da middlare Sunnadog is genau 24 Schtundn long. Des is sozusong de Duachschniddsdaua vo de Dog. A Schtund san nocha gnau gleiche 60 Minutn und a Minutn gnau gleiche 60 Sekundn. A Sekundn van middlan Sunnadog is de Zeidoaheid van Internationain Oaheidnsystem (SI).
Da woahre Sunnadog variiad in da Läng, wei de Draagschwindigkeid vo da Eadn a Aitzal variad und ned imma gleich is.
A Kalendadog is de Zeid vo Middanocht bis Middanocht.
A liachta Dog is de Zeid vo Sunnaafgong bis Sunnauntagong.
A Voidog is de Zeid van liachtn Dog und da Nocht zammgrechnd.
Sunnafinstanis Meaz 2015

Am 20. Meaz 2015 hoz a totaale Sunnafinstanis gem, grod aunan Dog, wo s Fruahjoar auf da Nerdlichn Hööftn von da Ead augfaungt hod. 
In Middleiropa woa jo de Sunn nur täuweis odegt, wäu da Weg vom Keanschoddn von Neifundlaund iwa Grenlaund und Islaund bis noch Spitzbeagn gaungan is. Braad woara iwa 400 Kilometa, wos einglich recht vüü is. Des woa wegn dem, wäu de Sunn niangs hecha wia 18o gstaundn is, und des gibt kloaraweis launge Schoddn.
Uah

A Uah (dt.: Uhr, engl.: "clock") is a Inschtrument, wo de Zeid ozoagn oda a Zeidspann messn duad.
De Uah ghead zua de ejdastn Eafindunga vom Menschn. De natialichn Zeidoaheidn vo Dog, Mondmonad und Joar ham eam nit ausgreicht.
So is ois easchde Uah de Sunnauah enschtandn. Dozua hods nua a Schteggal und a boa grizzde Schtrich am Eadbodn braucht.
A nadialicha Zeitgeba.
Vui biologische Organismen hom an nadialichn Mechanismus, dea eana Veahoitn iban Dog steiat, voa oim an Schlof-/Wachrythmus. Meahra dazua ko ma bei Chronobiologie nochlesn.
In da Genetik werd de statistische nadialiche Mutationsheifigkeit, z. B. wenn ma an Zeitpunkt festmacht fia de Bildung von na neien Art oda Untaart, hoaßt ma des molekulare Uah.
Wenn ma vo grouße Zeitobschnitte (a bo Joh bis hundat Milliona Joh) redt, duad ma duach a Radiokoholenstoffdatierung de Auswirkunga konstanta Prozesse untasuacha. Ma schaut si periodische nadialiche Prozesse wia Johresringe o, um in da Dendrochronologie des Oita von am Huiz zum Bestimma. Bei so langsama Prozesse hoaßt ma des geologische oda biologische „Uahn“.
Dampflok

A Dampflok is a Lok, de mid Wossadampf odrim werd.
Dampfloks san de easchtn maschinäi odrimna Fuahweake gwen, de af an Gleis fon. Se hom den Schienavakeah vo Ofang o, bis in'd Middn vom 20. Joarhundad ogfiahd kod. Da nazionoie und intanazionoie Handl hod se no mid'm Schienavakeah narrisch gschdeigad kod.
Oawadsweis vo da Dampflok.
A Vuizoih vo Dampfloks mid untaschiadlicha Bauweis san dabaud worn, owa nochfoingnd werd grod de eiropäische Reglbauoat mid'm klassischn Roahkessl und mid da Koimdampfmaschinin bschriem.
A Dampflok bschdäd moast ausam Dampfkessl, wou se da Dampf mid da Huif fom Feia buid, da Koimdampfmaschina, wou da hoasse Dampf des Weagl odreibt, an Foogschdai und Raalsätz, damid se des Viech beweng ko und am Fiarastand, damid se des Dampfross a wida moi dabremsn losst. Fia des dasd weida fuat fon kost, hod a Dampflok a Wossa und Koin owei dabei. Entwäda af da Lok säim, no iss a Tendalok oda afan nogfiadn Wong, aran Tenda. No sogt ma hoid Schlepptendalok dazua.
Diaggad am Rama fo da Lok is da Dampfkessl mid da Feiabixn, da Dampfmaschina und da Fiarastand dabaud. Drong wiad da Rama fom Dreibraalsatz, de Kupplraalsätz, de iwa Kupplstanga vabundn san und ofd no fo oi laa laafadn Laafraalsätz. D Koimdampfmaschina hod ofd zwe Zülinda, ko owara drei oda fia hom, de ofd aussahoi, owara innahoi am Rama drobaud san. Mid de Dreibstanga wiad da Schwung fo de Koimstanga af de Kuabezabfn fo de Raalsätz iwadrong und no fod de Gschicht.
Haubdsechle dabrennt a Dampflok Koin oda Schwaäi. Owara Hoiz, Koinschdaub, Minaroiäi oda Torf is megle. Owa ned ois afamoi und ned in da säim Lok. A Lok wo mid Schwaäi fod, ko ned mid Koin fon. Und umkead aned. Do brauchds scho späziäe Eibautn.
Lok

A Lok oda aa: Lokomotiv (dt.: Lokomotive) is a Foahzeig, wos af Schina foad und sejm koi Ausfliagla oda Kuffan midnimmd. A Lok ziagd ofd oi Wong, wou Leit drin siz, Peasonazug gnennd. 
Za schwaare und lange Lastnzig sogd ma no Gitazug. A zu kurze Lostnzig sogd ma Gitazug!
Haptsechle gibd's Dampfloks, E-Loks und Dieslloks.
Kessn

Kessn (åmtl.: Kössen) is a Gemeinde im Tirola Bezirk Kitzbichi.
Geografie.
Kessn ligg im Koasawinki in an weitn Kessl zwischn di Chiemgaua Åipn im Nordn und am Koasagebirge im Südn, wo di Großåchn, da Kohlenbåch und da Weißnbåch zåmmfliaßn. Im Nordn wead dea Kessl durchs "Antenloch" ågschlossn, durch dest iwa die Wåifåhrtskirche Klobemstein nåch Schleching in Bayern fåhn kust.
Vo Kessn weck fian Vakeahsånbindungen nåch Südn (nåch St. Johann in Tiroi und in die Bezirkshauptstådt Kitzbichi), noch Ostn (Reiter Winke), noch Nordn (nåch Schleching) und nåch Westn (nåch Kufstoa und Wåichsee).
Kessn is relativ zentral zwischn die naxtn Groaßstädt Innschbrugg, Såizburg und Münchn gleng, wobei die naxtn Autobåhnen dåhi iwa Wåichsee und Niedandorf bzw. Schleching und Marquartstoa ca. 18 bzw. 25 km weit weck senn.
Klima.
Kessn håt a sea schneereichs Klima, dås im Winta sea kåit is und vü Niedaschlåg håt. Da Jåhresniedaschlåg ligg bei 1.718 mm, wobei a im Juli mit 207 mm am heachstn is. Die Durchschnittstemparatuan lieng im Jänner bei -3,3 Grad und im Juli bei 15,9 Grad.
Tourismus.
Durch as optimale Klima mit kåite und schneereiche Winta und wårme Summa profitiad Kessn sea vom Winta- und Summatourismus. Am Untaberghorn gibs a Schi- und Wåndagebiet. Aa as Dråchn- und Gleitschiamfliang is in Kessn sea beliebt.
An da boarischn Grenz ligg die "Wåifåhrtskirchn Maria Klobenstein".
Schwendt

Schwendt is a Gemeinde im Tirola Bezirk Kitzbichi.
Geografie.
Schwendt ligg im Kointåi und wead a vom Koinbåch durchflossn, dea wos untahåib vo da Grandneråim in Kirchdorf in Tiroi entspring und in Kessn in die Großåchn mündet. Da heachste Berg im Schwendta Gemeindegebiet is da "Feldberg" (1.813 m).
Schwendt ligg auf da Stråssnvabindung ("B 176 Kössener Straße") vo St. Johann in Tirol nåch Kessn.
Nåchbårgemeindn senn Kessn im Nordn und St. Johann in Tiroi im Siidn. Außadem gibs a kloane Grenzn zu Wåichsee im Westn.
Owandorf in Tiroi

Owandorf in Tiroi (amtl.: Oberndorf in Tirol) is a Gemeinde im Tirola Bezirk Kitzbichi.
Geografie.
Owandorf in Tiroi ligg im Leukntåi auf da "Pass Thurn Straße" (St. Johann in Tiroi - Mittasü) zwischn St. Johann in Tiroi und da Bezirkshauptstod Kitzbichi. Außadem gibs an Båhnhåit an da "Såizburg-Tirola-Båhn".
Di Gemeinde wead vo da Kitzbichla Åchn durchflossn.
Nåchbårgemeindn.
Going am Wüdn Koasa, Kitzbichi, Reith bei Kitzbichi, St. Johann in Tiroi
Sde Nehemia

Sde Nehemia (Hebräisch: שְׂדֵה נְחֶמְיָה, Nehemia Föd) is a klaana Kibbuz in Owagalilea in Israel.
Ea is 1940 vau Östareichischn und Hollendischn Immigrantn grindt wuan. Es Laund is vau de Araba okafft wuan. In Nauman hod da Kibbuz vaum hollendischn Zionistn Nehemia De Lieme.
Anno 2006 hod da Kibbuz 429 Eihwohna ghobt. Da Schwaapunkt liegt auf da Launwiatschoft, weu des Gebiet im Hula-Toi zwischen Libanon und de Golanhächn zua de fruchtboastn vau Israel gheat. Da Kibbuz betreibt owa aa de Plastikfabrik "Huliot".
Da Jordan nimmt aufn Grund vom Kibbuz sein Aufaung, weu do de Quöfliss zaumfliassn.
Kalenda

A Kalenda (dt. "Kalender", engl. "calendar") is a System, wo de Dog im Joaresoblaf ozoagt wean. Desweng hod man friaa aa "Joarweisa"] gnennt. Im Kalenda schtengan de Wochadog, de Sun- und Feiadog, de Joareszeidn usw. Im Kalenda ko ma owa aa seine privatn und gschaftlign Termine organisian.
As Woat Kalenda kimmt vom lateinischn "calendarium", des wo im Remischn Reich a Schuidbuach woa. De "calendae" woan de easchtn Dog im Monad, wo ma de Zinsn und Schuidn zruggzoin hod miassn.
Heit gibts meara elektronische Kalenda wie druggde, davo aa an Haufa Online-Kalenda.
Kalendasysteme.
Mondkalenda.
Da Mondkalenda orientiad si an de Mondphasn.
Sunnakalenda.
Da Sunnakalend orientiad si am scheinboan Laf vo da Sun.
Da Gregorianische Kalenda is as moastgnuzzde Kalendasystem auf da ganzn Wejd.
Mondsunnakalenda.
Da Mondsunnakalenda is a Mondkalenda, wo ans Sunnajoar obassd is.
Andane Systeme.
Da oidegyptische Kalenda hod si am Schtean Sirius orientiad. Da Mayakalend an an 20-Doges-Rhytmus.
Oustabrunn

Da Oustabrunn (dt. "Osterbrunnen", engl. "Easter Fountain") is a boarischa Brauch z Oustan, wo da Doafbrunn mid Oustaoa, Greazeigs (Zweigal vo Nodlbaam, Bux usw.) und foarbign Bandln gschmickt wead.
Da Oustabrunn wead eppa z Poimsunda aufgschtejt und bleibt bis zwoa Wocha noch Oustan.
Moast hod da Schmuck de Foam vo ana Kron. Desweng red ma aa vo Oustakron, de wo nit nua am Doafbrunn aufgschtejd wead.
Da Oustabrunn is a neiara Brauch, dea wo im 19. Joarhundad in da Frenggischn Schweiz, in Bayern, entschtandn is.
Wind

Wind is im engan Sinn de Bewegung vo an Haufa Luft in ana bschtimmtn Richtung auf da Eadn. Im weidan, kosmischn Sinn vaschtäd ma drunta de Bewegung vo Gasmassn. Da Sunnawind kimmt vo Ausgasunga vo da Sun. Da Planetnwind kimmt vo Ausgasunga vo Planetn. Wind gibts owa aa auf oin Planetn mid ana Atmosphea. De schteakstn Wind in insan Sunnasystem gibts aufn Neptun und aufn Saturn.
De Haupttreiwa vom Wind auf da Eadn san de Teparatuauntaschied vo de Poi zun Equatoa und de Eadrotation.
Uasoch.
Wind entschtähd do, wo s Regiona mid an vaschiednan Luftdruck gibt. Vo an Hochdruckgebiet bewegt si de Luft imma so lang in a Diafdruckgebiet bis da Luftdruck wieda ausglicha is. Je gressa da Untaschied vom Luftdruck is desto schteaka da Wind und de Windgschwindigkeid. De Untaschied im Luftdruck entschtenga wiedarum dauand duach en Temparatuagengsozz vo de Poi zun Equatoa.
Duach de Eadrotation (Corioliskroft) wead da Wind auf da Noadhoibkugl auf rechts obglenkt und auf da Siidhoibkugl auf links. Da Wind wead owa aa duach Hindaniss beeinflusst, wia zan Beispii Beag.
WikiHow

As wikiHow is a freis Wikiprojekt zun Schreiben und Vaeffentlichn vo Rodgeban iwa olles Megliche. Es gäht do vua oim um kuaze Howto Oloatunga. As Motto hoasst: "Mia woin jedn af da Wejd hejfa, dass a leant wia iagendwos gmocht wead. Moch mid!"
wikiHow is 2005 vom Internetz-Unternehma Jack Herrick grindt worn uns is am 175. Stej von de moastgnuztn Netzseitn von da Wejd. De Presenz hod meara Webfrequenz ois wia "The Washington Post".
wikiHow orbad midn Mediawiki-Programm. De Inhoide kinan vo jedn glesn und vo jedn, dea wo ogmejdt is, gschriebn bzw. vaendad wean.
Schnää

Schnää (dt.: Schnee) is a Niedaschlog vo Eiskristoin. Es san Floggn aus Wossaeis, de wo aus Woikn af de Eadn foin.
Schnää ko owa aa kinstle heagschtejd wean. An Schnää, dea wo z. B. duach a Schnääkanon dazeigt wead, nennt ma Kunstschnää.
Howto

A Gwusst-wia, dengl. How-to, deitsch "Gewusst-wie", is a kuaze Oloatung wia wos gmocht wead, wia a Afgob daledigt wead. A Gwusst-wia richdt si vua oim an Laien, af Expeatndetails wead in da Regl vazichdt.
Wanns um komplexas Handlungswissn gähd, redt ma vo Wissen-wia (dengl. Know-how).
Lange Nosn

A lange Nosn (dt. "lange Nase") is a Gestn, mid dea wo ma si iwa andane lusti mocht und zun Noarn hoid. Zua den Zweck fiahd ma in Daam an de Nosn und zoagt midn kloan Finga afs Opfa vom Spott. A Vasteakung vo da Gestn is, wann ma zwoa Hend dozua nimmt.
Zua langan Nosn wead oft no de Zunga aussagstreckt und/oder ätschi-bätsch oda sowos gruafa.
Uasprung.
Mid da Gestn woit ma uaspringle ausdruckn, dass da andane a lange Nosn häd und desweng a Depp warad. A lange Nosn hod im Middloita ois recht schiach goitn und is so zun Symboi fia Kaschpaln, Wuaschtln, Deppn und Noarn worn (vgl. boarisch "nosad", "hocknnosad", "spitznosad", "houchnosad"). Aa de Witzfiguan vo heit, wia beispuisweis Clowns, ham moast a lange Nosn.
Da Spruch "a lange Nosn draan" kimmt dohea, wei friacha lange Nosn fia de Maskiarung vo Wuaschltn und Noarn oft aus Wox draad worn san.
Sunstigs.
"Schanghai-Gestn" sogt ma dozua, wei Schanghai an Synonym vo Zwuschl is. Des desweng wei bei da langa Nosn da Zoagfinga, Middlfinga und Ringfinga oft eizogn san, so dass de Hand wia a Zwuschl ausschaugt.
Poimsunda

Da Poimsunda is da Sunda vua Oustan und da easchde Dog vo da Koarwocha. As Fest eainnad im Kristndum an en Triumpfzug vom Jesus auf Jerusalem, wora auf an Esl gridn is und mid Poimzweigal und Poimbuschn umjublt woan is.
Symbolik.
Poima gejtn am Middlmea ois heilige Baam. Se symbolisian Lem und Sieg. Da Rid auf an Esl symbolisiad in Friednskini und Bscheidnheid. Da Triumpfzug moant in Wiedaeinzug vom Kini auf Jerusalem. Des is a Provokation fia de Judn, de wo in Jesus nit ois Kini ogseng ham und fia de Rema, de wo Aufschtand gwiddad ham.
Brauchdum.
Stod Poimzweigal wean im Brauchdum Poimkazzal und Poimbuschn vawendd. Se wean bei da Poimprozession zua Kira drong und duatn gweiht. Nacha kemans in en Heagodswinke oda an andane Plazzal im Haus und schizzn so de Bewohna.
In da Prozession is oft a Poimesl midgfiahd woan. Poimesl is heit aa zun Schimpfwoat woan.
Reng

Reng (dt.: Regen) is a flissiga Niedaschlog vom Himme. Ea entstähd, wann in de Woikn aus Wossadompf Wossadropfn kondensian, de wo schwaa gnua san, doss se af'd Eadn foin.
Da Reng bstähd owa ned nua aus reinan Wossa. Ea enthoid aa teis feste und teis flissige Fuzal, sognennde Aerosolfuzal (Schwebefuzal), de wo vom Bodn afsteing und vua oim aus Staub, Gas (vua oim: Obgas) und a Aitzal Flissigkeit bstenga. Des is aa de Uasoch fian sauan Reng.
Wann de Dropfn gfrian, nocha kimmds zan festn Niedaschlog. Je nochdem wo und wia de Dropfn gfrian, kimmds zu Hogl, Graupn oda Schnää.
Aerosol

A Aerosol (Kunstwoat aus lat. "aer" „Luft“ und "solutio" „Läsung“) is a heterogena Mischmasch (Dispersion) aus festn oder flissign Schwebefuzal in am Gas. De Schwebefuzal in am Aerosol hoaßn Aerosolfuzal.
A Aerosol is a dynamisches System, wo si ununtabrocha vaendad. Aerosolfuzal kina Vaschmejzn (Kojagulation), teiweis Vadampfn oda duach Gengstend Zaschniddn wean.
Smog, Nebe, Sprays bschtenga aus Aerosolfuzal. In da Natua kina Aerosolfuzal z. B. aus Obgas, Staub und Wossavadunstung entsteh.
Aerosolfuzal in da Luft wean aa zun Bschtandtei vo Rengdropfna. So entschtähd saura Reng.
Schwebefuzal

Schwebefuzal (dt.: "Schwebstoff", "Schwebeteilchen"; engl.: "suspended solids") san kloane Festschtofffuzal vua oim im Wossa und in da Luft. Schwebschtoff läsd si nit af, gähd nit unta und schwimmt nit an da Obafläch sunda schwebt im und mid'm Medium mid.
Aerosol san Schwebefuzal, de wo in da Luft fiakeman; wie z. B. Nebe oda Smog. Im Wossa entschtenga Schwebefuzal vua oim duach Vawiddarung und Zasezzung vo Stoana, owa aa duach Obwossa.
Weda

Weda (dt.: Wetter, engl.: "weather"; vo ohb.: "wetar" = Wind, Waan) is a kuazfristiga Zuaschtond in da Atmosphea on an bschtimmdn Ort af da Eadn. Des ko z. B. Sunnaschein, Woikn, Reng, Wind, Hitz oda Kejtn sei. Weda gibds owa aa außahoib vo da Eadn im Wejdraum, z. B. ois Sunnawind (dauanda Fuzalausschtoß vo da Sun, wo duachs gonze Sunnasystem waad) oda af olle Planetn, de wo a Atmosphea hom.
Wei ma Weda jedn Dog sejm gschpian und mid de Foing lem miassn, woa des fian Menschn scho imma a wichtigs, jo sogoa iwalemswichtigs, Thema.
Wedatreiwa.
De Uasochn vom Weda san lezdn End imma de Enagie, de wo vo da Sun ausgähd und de Bewegung vo da Eadn um de Sun und um de oagne Axn. So entschtenga dauand Temparatuauntaschied, Luftdruckuntaschied, Vadunstung und Wind, de wo as Weda otreim.
Apruinoar

Apruinoar oda Aprui-Ox (dt. "Aprilnarr") is a Brauch am easchtn Aprui. Es gähd do drum, dass ma an dem Dog jemandn zun Noarn hoidn und eam nacha vaspoddn duad. Dozua ruaft ma moast: "Aprui, Aprui" oda a Sprichal wia "Apruinoar, Apruinoar bleibst a Noar bis afs Joar!"
Leichtglaibige Kinda san friacha gean in an Aprui gschickt worn mid da Afgob, dass s de Gwichda vo da Wossawoog do oda do hoin soitn oda de Oar vom Kiniglhosn.
Gschicht.
Dea Brauch is easchtmois in Bayern belegt. Anno 1618 hoassts do, "jemandn in an Aprui schicka". Wo dea Brauch genau heakimmt is ned gsichad. Es is owa ned unwoarscheinli, dass da Apruinoar en Winta symbolisat, dea wo sei Mocht valuan hod und zan Noarn ghoidn wead.
Woikn

A Woikn (dt.: Wolke, engl.: "cloud") am Himme is a Haufa kloane Wossadrepfal oda Eiskeandln und Aerosolfuzal.
A Woikn bschtähd znaxt nua aus Aerosolfuzal. Eascht wann de Temparatua untan Taupunkt sinkt, entschtenga winzige Wossadrepfal, in groußa Hächn aa Eiskristoi. De Drepfal san nua zwoa bis zehn Mikromäta grouß, kina owa bei Rengwoikna bis eppa zwoa Millimäta grouß sei. Grouße Dropfna und no grässane Hoglkeandl entschtenga nua, wanns an schtoarkn Aufwing gibt, dea wo da Gravitation entgengwiakt.
Im Wossakroaslaf ham de Woikn de Funktion vo an Middla zwischn Vadunstung und Niedaschlog (Reng, Schnää usw.).
Iwasicht.
Es gibt an Haufa vaschiedne Woikn.